**Қазақ елінің өркендеуі**

Отанды сүю-өркениеттіліктің белгісі.

Отаны жоқ адам-тамырсыз ,тұрлаусыз қаңбақ сияқты.(Н. Назарбаев)

XV ғасырдың 60 жылдары өмірге келген қазақ хандығы бұл кезге дейін аяқталып қалған қазақ халқының қалыптасуының табиғи жалғасы әрі жиынтығы болатын. Әбілхайыр хан қайтыс болған соң өзбек ұлысы өзара тартысып ,араларында көп келіспеушілік туды, біразы Керей хан мен Жәнібек ханның маңына жиналған еді. Саны екі жүз мыңға жетеді. Олар өзбек қазақ деп аталды. Шығыс қыпшақ даласы мен сыр бойының сағасындағы қалалы орталықтарды ,өзіне қарату үшін әрекет Жәнібек Керей хан, содан соң мұрагері Бұрындық ханның негізгі қызмет арқауына айналды. Содан бері сан ғасырлар бойына, қазақ жерін білектің күшімен, найзаның ұшымен қорғап, қажет жерінде біліктілігімен, дипломатиялық қарым қатынас жасай отырып ,қазіргі ұрпаққа жеткізген хандарымыз, батырларымыз, қазақтың ұлан байтақ жерін, байлығын қаймағын бұзбай жеткізіп кетті. Олардың есімдері тарихымыздан ойып орын алады. Еліміздің жаңа тарихындағы бабаларымыздың сан ғасырлар бойы аңсаған арманын орындап, халқымыз өзінің тәуелсіздігін жариялады .

Қазақстанның Тұңғыш Президенті - Елбасы Нұрсұлтан Әбішұлы Назарбаевтың басшылығымен еліміз әлемдегі беделді әрі орнықты мемлекетке айналды. Елбасының тәуелсіздік жылдары жасаған ерен еңбегі аясы мен ауқымы кең, еш бір өлшемге сыймайды десек артық айтпаймыз. Отанымызды бүкіл әлемге танытып, өз халқымен бүтін дүниені сүйсіндіре білді. Ордабасы биігінде бар қазақтың басын қосып, тірі қалу үшін ірі болу керектігін, ірі болу үшін бір болу керектігін ұрпақтан ұрпаққа ұқтырып кеткен үш ұлы биіміз -Төле би, Қаз дауысты Қазыбек би, Әйтеке би-алдымен қазақтың бар баласының азаттықты мұрат тұтуын қамдаған. Болашаққа аманат етіп қалдырған бабаларымыздың өсиетін негізге ұстап, рухани қасиеттерді берік ұстанып, қастерлеп сақтаудың үлгісін көрсетуші, айрықша адам-рудың жасы үлкен ақылман ақсақалы болған. Себебі ол тірі тарихқа айналған данышпан ұстаз саналатын. Көшпелілер қоғамында ақсақалдар билігі әлеуметтік ұйым институттарының бірі болып табылады. Өмірден өткен ұрпақтар мен көзі тірі адамдар арасында өзара рухани байланыстың дәстүрлі дәнекер тетігі ретінде қызмет атқарады. Демек біз ақсақалын ардақтаған, салт жорасын салмақтаған жасампаз жұрттың ұрпағымыз. Біз - тәуелсіздіктің алғашқы сәттерінің куәгер ұрпақтарымыз. Қазақ елінің әлемге танылып, дүниежүзілік бүгінгі әлем проблемаларын адамзат мүддесі үшін бейбіт келісімдерге келіп, бітімгершілік саясатын жүргізуін әлем жоғары бағалауда. Қазақстан -қазіргі заманғы дамыған мемлекет.

Бүгінгі күн тәртібі даму кезеңіндегіден басқаша қарқын алып, үздіксіз даму үстінде. Басты мақсат тайға таңба басқандай айқын көрініп тұруы қажет. Әйтпесе, ол әркімнің ішкі есебімен өзгеріп тұратын болса, ықпалдастық жайындағы жалаң ұрандарға ауыз ауыртудың жөні жоқ. Қазіргі кезеңдегі ықпалдастық бірлесудің мақсаты айқын. Ол-тауар капитал, жұмыс күшінің еркін қозғалысына кедергі келтіретін кез келген техникалық және алым салықтық шекараны жойып, ортақ рынок жасау. мемлекет деген ең алдымен адамдар. Мемлекет ең алдымен бәсекеге қабілетті болуы үшін, адамдар яғни бүкіл ұлт бәсекеге қабілетті болуы керек – деп атап өтті елбасымыз өзінің жазбасында.

«Отаның-алтын бесігің», «Отаны жоқтық нағыз жоқтық»-деп дана халқымыз бекер айтпаған.

Өз Отанын сүю, өз ана тілін ардақтау сезімі терең дүние және әрбір азаматтың бірінші міндеті. Қазақ халқы үшін атамекенді ардақтау, құрметтеу өте терең дүние. Сан ғасырлар бойы халқымыздың басына қандай қиын кездер өткенде де ата – бабаларымыз елді сыртқы жаудан қорғай білген. Тәуелсіздік алған күннен бастап дәйектілікпен құрып жатқан Жаңа Қазақстан өзінің дербес даму жолын таңдап жылдан жылға әлемдік қоғамдастықта зор құрмет пен беделге қол жеткізе отырып, алға қарай нық сеніммен ілгерілеп келеді. Қарапайым халықтың әл-ауқатының жақсаруына , ана мен бала жағдайына, студенттердің шәкіртақысы мен зейнеткерлердің зейнетақысының сараланған түрде ұлғайтылып отыруы әрбір азаматтың өзін мемлекеттің қамқорлығында екенін ,болашаққа нық сеніммен қарай алатындығына сенімін нықтайды.

Қазақ даласында сұлу да әсем табиғатымен, тылсым құпиясымен көз тартатын көрікті мекен көп. Қазақстанның әр өңірінде орналасқан бірі мөлдір суымен , саф ауасымен жанға жайлылық сыйласа енді бірінің ғасырлардан сыр шертетін тарихы бар елді мекендер мен жерлеріміз көп ақ. Әрине соның ішінде Түркістан қаласындағы XIV ғасырда бой көтерген Қожа Ахмет Яссауи кесенесі-сәулет өнерінің құнды жәдігері. Түркістан халқы біздер үшін киелі елді мекеніміз, жерімізде тарихқа толы кесенеміздің орналасуы зор мақтаныш деп айта аламын. Қалаға ерекше мәртебе беру Түркістанның түркі әлемінің рухани астанасы , туристерді тартуда көптеген ауқымды істер атқарылып, бүгінде гүлденген облыс орталығына айналуы ,ғасырлар бойы аңсаған ата бабамыздың арманының орындалуы деп білемін.

Мен « Қазақ елінің өркендеуі, ол әрбір азаматтың елін жерін қалтқысыз сүю мен қызмет етуі» деп білемін .

Аспанымызда күніміз жарқыраған, жүздеріңіз бақытқа толған, өркендеп дамыған ұрпақтан болыңыздар- дегім келеді.